
Kalit soʻzlar: Annotatsiya: Ushbu maqolada oliy ta'limda 


innovatsiya, kreativ zamonaviy islohotlarni amalga oshirish, ta'lim tizimida 
yondashuv, pedagogic faoliyat, 


; и Innovatsion teznologiyalarni qo‘llash, iqtisodiyotning yuqori 
uzluksiz ta`lim, ijodiy jarayon 


cho‘qqilarga koʻtarilishi jarayonida kreativ yondashuvlar va 
innovatsion pedagogic faoliyatning o`rni to`g`risida fikr 
yuritilgan. Yoshlar ijtimoiy ma’noda ham kuchli, ham zaif 
jihatlarni oʻzida mujassamlashtirgani uchun ularga, bir 
tomondan, ijtimoiy faollik, yuqori darajada ta’sirchanlik va 
yangiliklarga intiluvchanlik, ideallarga boʻlgan ehtiyoj, 
olamni, borliqni ijodiy qayta qurishga tashnalik, qiziqqonlik 
xos boʻlsa, ikkinchi tomondan sabrsizlik, bemulohaza tanqid 
qiluvchanlik, barcha narsani inkor etish jihatlari koʻzga 
tashlanadi. Bu esa boʻlajak mutaxassislarni zamon talablarini 
hisobga olgan innovatsion faoliyatga yoʻnaltirgan holda 
raqobatdosh qilib tayyorlashni talab etadi. 


INNOVATIVE DIRECTIONS OF IMPROVING THE QUALITY OF TRAINING ON 
THE BASIS OF CREATIVE APPROACHES IN HIGHER EDUCATION 


Key words: innovation, Abstract: This article examines the implementation 
creative approach, pedagogical of modern reforms in higher education, the use of innovative 
activity, continuing education, technologies in the education system, creative approaches 
creative process and the role of innovative pedagogical activity in the process 

of lifting the economy to the top. Since young people in the 
social sense embody both strengths and weaknesses, they are 

characterized, on the one hand, by social activity, a high level 
of affectivity and desire for innovation, the need for ideals, 
and on the other hand, criticality, denial of everything. This 
requires competitive training of future specialists focused on 
innovative activities, taking into account the requirements of 
the time. 


ИННОВАЦИОННЫЕ НАПРАВЛЕНИЯ ПОВЫШЕНИЯ КАЧЕСТВА 
ПОДГОТОВКИ КАДРОВ НА ОСНОВЕ ТВОРЧЕСКИХ ПОДХОДОВ В ВЫСШЕМ 
ОБРАЗОВАНИИ 


Ключевые слова: инновация, Аннотация: В данной статье рассматривается 
творческий подход, Реализация современных реформ в высшем образовании, 
применение инновационных технологий в системе 


педагогическая деятельность, 
образования, креативные ПОДХОДЫ И роль 


инновационной педагогической деятельности в процессе 
подъема экономики к вершинам. Поскольку молодёжь в 
социальном смысле воплощают как сильные, так и 
слабые стороны, им присущи, с одной стороны, 
социальная активность, высокий уровень аффективности 
и стремления к инновациям, потребность в идеалах, а с 
другой критичность, отрицание всего. Это требует 
конкурентной подготовки будущих специалистов, 
ориентированных на инновационную деятельность с 
учетом требований времени. 


непрерывное образование, 
творческий процесс. 


Hozirgi kunda jamiyatdagi iqtisodiy oʻsish va ijtimoiy taraqqiyot 
tobora koʻproq innovatsiyalarga asoslangan bilimga tayanib, ushbu jarayonni 
amalga oshirish oliy ta'lim muassasalari oldiga muhim vazifalarni yuklamoqda. 
Bugungi innovatsiya sohasidagi ilm-fan taraqqiyotining har qanday yutugʻi 
insoniyat mushkulini oson qilishga, uning muammolarini qisman boʻlsada hal 
etishga xizmat qilishi kerak. 

Dunyo boʻyicha oliy ta’limda zamonaviy islohotlarni amalga oshirish, ta’lim 
tizimida innovatsion texnologiyalarni qoʻllash, iqtisodiyotning yuqori cho‘qqilarga 
koʻtarilishi kadrlarning kasbiy mahorati va kompetensiyaviy malakasi darajasiga 
Бов“. Ma’lumki, ta’limning barcha sohasida kadrlar salohiyatini yuksaltirish, 
shuningdek, ta’lim-tarbiyada mavjud bo‘lgan bo‘shliqlarni bartaraf etishdan iborat. 
Shuning uchun ham boʻlajak o‘qituvchilarni kreativ yondashuvlar asosida 

innovatsion faoliyatga tayyorlashda o“z bilimini uzluksiz to“Idirib borish va undan 
kasbiy mahorat hamda ijtimoiy faoliyatda ijodiy foydalana olish qobiliyatini 
rivojlantirish muhimdir. 

Mamlakatimizda ijtimoiy institut boʻlgan oliy ta’lim jamiyatning rivoji va 
farovonligi uchun zarur sharoitdir. U nafaqat har tomonlama, barqaror va ustun 
boʻlishi, balki tez o‘zgarayotgan va kutilmagan globallashtirilgan jamiyatda 
muammolarni hal etish uchun doimiy rivojlanishi lozim. Bu evolyusiya tizimli, 
izchil va koʻlamli boʻlishi kerak. Shu sababli professor-o‘qituvchilar, 
tadqiqotchilar va siyosatchilardan ta'lim-tarbiya nazariyasi va amaliyotida, 
shuningdek ushbu jarayonning barcha boshqa sohalarida innovatsiyalar 
kutilmoqda. 

XXI asrda jahon miqyosida ta’lim barqaror taraqqiyotni ta’minlovchi asosiy 
omil sifatida e’tirof etilib, 2030 yilgacha belgilangan xalqaro ta’lim konsepsiyasida 
“Butun hayot davomida sifatli ta’lim olishga imkoniyat yaratish” dolzarb vazifa 
sifatida belgilandi. Bu uzluksiz ta'lim tizimida va butun hayot davomida har bir 
shaxsning ijodiy hamda tanqidiy tafakkurini rivojlantirishga yoʻnaltirilgan 
zamonaviy axborot-kommunikatsiya va masofaviy oʻqitish texnologiyalaridan 
foydalanish imkoniyatini kengaytirdi. Bugungi kunda zamonaviy talablar asosida 
ta’lim sifatini oshirish, kreativ usullarni qoʻllash orqali ta’lim berish, ta’lim 
muassasalarining moddiy-texnik bazasini mustahkamlash, o‘quv dasturlari, oʻquv- 
metodik adabiyotlarni xalqaro talablar asosida yangilash, oʻquv jarayoniga ilg‘or 
pedagogik va axborot texnologiyalarini joriy etish kabi ishlarga alohida e'tibor 
qaratildi[4, 498]. 

Mamlakatimiz oliy ta'lim tizimida kadrlar tayyorlashning erishilgan 
darajasini xalqaro maydonda e’tirof etish, zamonaviy ta’limning sifat jihatlarini 
yanada oshirish, bu boradagi samarali ishlarimizni yangi bosqichga koʻtarish ota 
muhim ahamiyat kasb etadi. Ta'limni zamonaviylashuvi o‘qitishda innovatsion 
texnologiyalarning roli ortib borishi bilan belgilanib, u bilim, koʻnikma va 
malakalarni rivojlantirish va takomillashtirish xususiyatini oʻzgartiradi, 
o‘zlashtirilayotgan fanlar mazmunini rivojlantirish, zamonaviy oʻqitish 

texnologiyalarini qoʻllash jarayonini sezilarli darajada kengaytirish imkonini 
beradi [2,804]. 

Mustaqillik yoshlar turmush tarzida hamda ularning psixologiyasida ham 
chinakam global oʻzgarishlar qildi, yoshlarni yangicha fikrlashga oʻrgatdi. 
Ma’naviy kamol topgan insonlargina barkamol jamiyat qurishlari mumkin, shuning 
uchun hozirgi kunda yoshlarga jamiyatning tarkibiy qismi va oʻziga xos guruhi 
sifatida qarab, ularning har tomonlama rivojlanishi va shakllanish holatini shu 
jamiyat doirasida, uning ichki xususiyatlaridan kelib chiqib tahlil qilish darkor. 

Oliy ta’lim tizimida innovatsion pedagogik muammolarini yechilishini 
izlash talim sohasida innovatsion jarayonlar borishi xususiyatlari, mazmuni, 
tarkibi va klassifikatstyasini tekshirish natijalarini tahlil qilish bilan bogʻliq. 

Yoshlar ijtimoiy ma’noda ham kuchli, ham zaif jihatlarni oʻzida 
mujassamlashtirgani uchun ularga, bir tomondan, ijtimoiy faollik, yuqori darajada 
ta’sirchanlik va yangiliklarga intiluvchanlik, ideallarga boʻlgan ehtiyoj, olamni, 
borliqni ijodiy qayta qurishga tashnalik, qiziqqonlik xos boʻlsa, ikkinchi tomondan 
sabrsizlik, bemulohaza tanqid qiluvchanlik, barcha narsani inkor etish jihatlari 
koʻzga tashlanadi. Yoshlar turmush tarzi - bu eng avvalo uning real borliq tavsifi, 
ularning nimalarni bajara olishi mumkinligining tavsifi. Yoshlarning ichki dunyosi 
ularning turmush tarziga faol ta’sir koʻrsatadi, shu bois yoshlar psixologiyasini, 
ichki dunyosini bilmay turib ularning hayot uslublarini bashorat qilib boʻlmaydi. 

Yoshlarning dunyoqarashini rivojlantirish va ularni aniq hayotiy rejaga va 
maqsadga yoʻnaltirish, ayniqsa, o‘quvchilik davrida shakllanadi, chunki 
o‘quvchilik davrida kelajakka intiluvchanlik hissi yuqori boʻladi. Toʻg‘ri 
tanlangan istiqbol, aniq hayotiy rejalar va maqsadlar oʻquvchilarning ijtimoiy 
amaliyotidagi ishtiroki bilan birlashib, ularning tajriba va bilim doiralari hamda 
dunyoqarashlarini kengaytiradi. Buning natijasida ularda mantiqiy mulohazalarga 
va dunyoqarashga asoslangan umuminsoniy tajribalar toʻplanadi. 

Innovatsiya - bu yangi deb qabul qilingan va amalga oshiriladigan 
g‘oya, amaliyot yoki ob'ekt boʻlib, u "yangi yoki sezilarli darajada yaxshilangan 

mahsulotni yoki jarayonni, yangi marketing usulini yoki tashkiliy usulni amalga 
oshirish deb ta’riflanishi mumkin. 

“Innovatsiya? tushunchasi birinchi marta ХІХ asrda 
madaniyatshunoslar o‘rganishlarida paydo boʻldi va bir madaniyat elementlarini 
boshqasiga joriy qilish ma’nosini bildirgan. Uning bu ma’nosi hozirgacha 
etnografiyada saqlanib qolgan. XX asr boshlarida yangi bilim sohasi-yangiliklarni 
kiritish, qollash yuzaga keldi. 

Shu davrga kelib ilmiy adabiyotlarda quyidagi innovatsion jarayonni 
bosqichlarga ajratish sxemasi mavjud: 

1. Yangi gʻoya paydo boʻlishi yoki yangilik konsepsiyasi yuzaga 
kelish bosqichi; uni shartli ravishda fundamental va amaliy ilmiy tekshirishlar 
(yoki birdan paydo boʻladigan) natijalaridan kelib chiqadigan yangilik bosqichi 
deb ataydilar. 

2. Kashf etish vaqti, ya'ni amalga oshgan ob’ekt, moddiy yoki 
ma’naviy mahsulot namuna koʻrinishidagi yangilik yaratish. 

3. Yaratilgan yangilikka amaliy ko‘payish topilib uni qoʻshimcha 
ishlab mukammallashtirish amalga oshiriladi; bu bosqich yangilik kiritishdan 
mustahkam samaradorlikka erishish bilan yakunlanadi. Shundan soʻng 
yangilikning mustaqil mavjudligi boshlanib, yangilik kiritish jarayoni keyingi 
bosqichga oʻtadi, bu bosqich faqatgina yangilikni qabul qilish shartidagina amalga 
oshadi. Yangilikdan foydalanish davrida keyingi bosqichlar koʻrinadi. 

4. Yangilikning tarqalishi uning yangi sohalarga diffuziyalanib 
(qoʻshilib) keng tatbiq etilishidan iborat. 

5. Yangilikning biror sohada hukmron boʻlishi, bunda xususan 
yangilik oʻz yangiligini yoʻqotib, yangilik sifatida mavjud boʻlmay qoladi. Bu 
bosqich yangi samarali yangilik paydo boʻlishi yoki uning yanada samarasi bilan 
almashishi bilan yakunlanadi. 

6. Yangilik qoʻllanilishi doirasi qisqarib uning yangi mahsuldori bilan 
almashadi [4,499]. 

Innovatsion pedagogika — hozirgi davrda norasmiy fan sifatida 
ma'lum bo‘lgan, biroq kun sayin butun jahon soha mutaxassislarining e’tiboriga 
tushib, jadal rivojlanib borayotgan bilimlar tizimidir. Uning ta’limiy ahamiyatini 
tan olgan pedagoglar jamoasi, olimlar, shu boisdan ham mavjud an’anaviy 
pedagogikaga tanqidiy yondashmoqdalar. Hozirgi kunlarda shakllanib, rivojlanib 
borayotgan mazkur yangi fan haqida jiddiy fikrlar bildirilyapti, uning asosiy 
vazifasi hukmron boʻlib turgan butun o‘quv tarbiya tizimi nazariyasini innovatsiya 
asosida qayta tashkil etib o“zlashtirishni talab etmoqda. Innovatsion pedagogika- 
hukmron nazariya, nazariy va amaliy muammolarni hal etishning asosi qilib 
olingan. Innovatorlar fikriga asosan odatiy mumtoz pedagogik nazariyalar eskirib 
qolgan, yangi sharoitda hozirgi avlodni bu yo‘l bilan tarbiyalash mumkin emas. 
Hozirgi pedagogik fandagi vaziyat umumiy holda shundan iborat boʻlib, bu 
vaziyatda innovatsiya juda muhim hisoblanadi. 

O‘zbekistonning ijtimoiy-iqtisodiy rivojlanishi kop jihatdan jahon 
intellektual salohiyatiga toʻlaqonli go“shila oladigan mutaxassislarni tayyorlashga 
bogʻliq. Ushbu vazifalarni amalga oshirish esa boʻlajak o‘qituvchilarni va ilmiy- 
pedagog xodimlarni zamonaviy talablar asosida tayyorlashni taqozo etib, uning 
samarali usullaridan biri boʻlajak o‘qituvchilarni ijodiy faoliyatga qiziqtirish, 
ilmiy tadqiqot ishlarini olib borish yo‘naltirishdan iboratdir. Bu vazifani 
bajarishning yana bir ahamiyatli tomoni shundaki, hozirda ilm-fan va texnika- 
texnologiyalar kun sayin, soat sayin takomillashib, rivojlanib bormoqda, natijada 
shunga mos yetuk mutaxassislar tayyorlash zarurati ham tug‘ilmoqda. 

Bu borada, ya'ni boʻlajak oʻqituvchilarni innovatsion faoliyatga 
tayyorlashda raqobatbardoshlikni ta'minlash, rivojlangan ta'lim tizimini 
uyg'unlashish, ta'limda hamkorlikni rivojlantirish, boʻlajak o‘qituvchilarni 
innovatsion rivojlangan qilib shakllantirish masalalari dolzarb vazifalar boʻlib 
hisoblanadi [1,67]. 

Oliy ta’lim muassasalarida boʻlajak mutaxassislarni innovatsion faoliyatga 
yoʻnaltirish, zamonaviy va sifatli ta" limga boʻlgan motivatsiyani faollashtirish, oliy 
ta’limda innovatsion faoliyatning oʻrni va rolini kuchaytirish, ќа’ islohotlarini 

amalga oshirish jarayonini mintaqalar ijtimoiy-iqtisodiy rivojlanishining ustuvor 
yo‘nalishlariga mos holda prognoz qilish dolzarb muammo sifatida e’tirof 
etilmoqda. Bizning mamlakatimizda pedagogik innovatsiyaning rivojlanishi keng 
jamoatchi-pedagoglar harakatining tez rivojlanishiga boʻlgan talab va uni 
pedagoglar amalga oshira bilmasliklari oʻrtasidagi yuzaga kelgan qarama- 
qarshiliklar bilan bog‘liq. Shu sababli yangi bilimlarga boʻlgan talab, “Yangilik”, 
“Yangi innovatsiya”, “Innovatsion jarayon” tushunchalarini anglash talabi 
keskinlashdi [3,164]. 

Yuqorida keltirilgan innovatsion jarayonning bir-birini vaqt 
bosqichida ketma-ket almashtirib, muntazam tizim uning real rivojlanib 
borishining soddalashtirilgan sxemasini ifodalaydi. Biror aniq innovatsion jarayon 
bu bosqichlarni o‘z ichiga olib, ular ketma-ketligi va bog‘liqligiga soʻzsiz rioya 
qilishi shart emas. Yangilik kiritishni yangilikni yaratish va tarqatish kompleks va 
maqsadga muvofiq jarayoni sifatida qarab, uniig maqsadi inson talab va 
ehtiyojlarini yangi vositalar bilan qondirish boʻlib, bu samaradorligi, muntazam va 
hayotiyligini ta’minlovchi uslub va tizimlarni ma'lum sifatli oʻzgarishiga olib 
keladi. 

Innovatsion jarayon boshqa sifatli holatga oʻtish, eskirib qolgan qoida, 
vaziyat va ahamiyatlarni qayta koʻrib chiqish bilan bogʻliq boʻladi. Bir darajali 
qator yangiliklar umumiyligi innovatsion yaxlitligini tashkil etadi. Yangilik kiritish 
ichki mantiq va yo‘nalishlarga ega boʻlib, u yangilik g‘oyasi tug‘ilishidan to uning 
foydalanila boshlanishigacha boʻlgan harakterlarni rivojlantirish ham innovatsion 
jarayon ishtirokchilari oʻrtasidagi munosabat mantig‘ini ifodalaydi. Shu tariqa 
yangilik kiritish dinamik tizim boʻlib, ichki mantiq kabi vaqt davomida qonuniy 
rivojlanishi, uning atrof muhit bilan oʻzaro bogʻliqligini ifodalaydi. Innovatsion 
jarayoni tuzilishi yangilikning bir bosqichidan ikkinchi bosqichiga oʻtib borishi 
bilan oʻzgarib boradi. Shu bilan birga yangilikning dinamik xususiyatlaridan uning 
natija-yakuni va samarasi бор“ boʻladi. 

Oliy ta’limda kreativ yondashuvlar asosida oʻqitish sifatini oshirish 
jarayonida quyidagilar muhim sanaladi: 


S) 
WOMEN IN SUSTAINABLE DEVELOPMENT: SCIENCE AND QUALITY EDUCATION 524 


- oliy ta'limda kadrlar salohiyatiga e’tiborni kuchaytirish, professor- 
oʻqituvchilar va ilmiy xodimlarning kasbiy nufuzini va mavqeini oshirish; 

- ilm-fan va ishlab chiqarishning uzviyligini ta'minlash, iqtisodiyotning 
jahon miqyosidagi innovatsion yutuqlarini hisobga olgan holda zamonaviy ta’lim 
dasturlarini tubdan yangilash; 

- umumbashariy mafkuraviy tamoyillar va xalqimizning boy intellektual 
merosi, qadriyatlarning ustuvorligi asosida ta'limning barcha bosqichlarida ta'lim 
oluvchilarning ma’naviy va axloqiy yoʻnalishlarini rivojlantirish; 

- talim menejmentini takomillashtirish, jamiyatda boshqaruvni 
rivojlantirish; 

- yoshlarni ma’naviy-axloqiy, kreativ, intellektual va jismoniy jihatdan 
tarbiyalashda, shuningdek sifatli ta'lim olishda oila, ota-onalar, jamoat 
tashkilotlari, mahalla rolini kuchaytirish yuzasidan chora-tadbirlar ishlab chiqish 
hamda ularni amalga oshirish [1,36]. 

Oʻzini anglagan, millat ma’naviyatini tushungan insongina xalqini, millatini, 
Vatanini, oilasini taniydi. Shunday ekan, yoshlarga chuqur nazariy va amaliy 
bilimlar, kasbiy malaka, ko‘nikmalar hosil qilish, ijtimoiy hayotdagi voqea — 
hodisalari va muammolariga to‘g‘ri munosabatda boʻlishga oʻrgatish, Vatanni 
sevish, ajdodlari yaratgan bebaho ma’naviy javohirlarni imkon qadar egallash, 
ularni asrab — avaylash va boyitish, mamlakatimiz kelajagini, ijtimoiy—iqtisodiy 
taraqqiyotning bugungi holatini chuqur tahlil qilish, jahondagi va 
mamlakatimizdagi ma’naviy, aqliy bilimlardan foydalanib, voqelikda faol ishtirok 
etish ruhida tarbiyalash bugungi kun talabidir. 

Jamiyatimiz kelajagi koʻp jihatdan ta'lim sohasidagi innovatsion 
oʻzgarishlar, uni jamiyat talablariga javob beradigan darajaga yuksaltirishga 
yoʻnaltirilgan ishlarga bog‘liq boʻladi. Bu esa boʻlajak mutaxassislarni zamon 
talablarini hisobga olgan innovatsion faoliyatga yo‘naltirgan holda raqobatdosh 


qilib tayyorlashni talab etadi. 

